నైజీరియా వ్యవస్థీకృత నేరాల గణనీయమైన నెట్వర్కులకు నిలయం. ముఖ్యంగా మాదకద్రవ్య అక్రమ రవాణాలో చురుకుగా ఉంటుంది. నైజీరియా నేర సమూహాలు మాదకద్రవ్య అక్రమ రవాణాలో ఆసియా దేశాల నుండి హెరాయిను ఐరోపా, అమెరికాకు రవాణా చేయడంలో అధికంగా పాల్గొంటాయి; దక్షిణ అమెరికా నుండి కొకైను ఐరోపా, దక్షిణాఫ్రికాకు రవాణా చేయబడుతుంది. వ్యవస్థీకృత నేరస్థులు రాజకీయ హింసాకాండకు నైజీరియాలో ఉన్న అవినీతికి నెట్వర్కును అందిస్తుంటాయి. వివిధ నైజీరియా నేరముఠాలు రాజకీయ, సైనిక ప్రముఖులతో విస్తారమైన సంబంధాలను కలిగి ఉంటారు. వారు అద్భుతమైన నెట్వర్కింగు అవకాశాలను అందిస్తారు. ఉదాహరణకి సుప్రీం వైకింగ్స్ కాన్ఫ్రాటెర్నిటీ రివర్సు స్టేటు హౌసు ఆఫ్ అసెంబ్లీలో పన్నెండు మంది నేరసమాజ సభ్యులు ఉన్నారని గొప్పగా చెప్పుకుంటుంటారు. సమాజం దిగువ స్థాయిలలో "ఏరియా బాయ్సు", పేరుతో లాగోసులో ముఠాలు నిర్వహించబడుతున్నాయి. వారు చిన్న-స్థాయి మాదకద్రవ్య వ్యవహారాల్లో నైపుణ్యాన్ని కలిగి ఉంటారు. అధికారిక గణాంకాల ప్రకారం లాగోసులో ముఠా హింస ఫలితంగా 2000 ఆగస్టు నుండి 2001 మే వరకు 273 పౌరులు, 84 మంది పోలీసులు మరణించారు.
అంతర్జాతీయంగా నైజీరియా "నైజీరియా కుంభకోణం"తో " 419 " ముందస్తు రుసుము ఒక రకం బ్యాంకు మోసం (నైజీరియా శిక్షాస్మృతి చట్టం సెక్షను 419 పేరు మీద పెట్టబడింది)నేరాలలో కొందరు వ్యక్తులు, సిండికేట్లు పాల్గొన్నారు.

నైజీరియాలో కొన్ని ప్రధాన పైరసీలు ఉన్నాయి. అన్ని రకాల ఓడల మీద దాడులు జరిగాయి. ఓడలమీద దాడులకు నైజీరియా ప్రమాదకరమైన హాటు స్పాటుగా మారింది. 2013 జనవరి-జూన్ లో కిడ్నాప్ చేసిన 30 మంది సీఫేరర్లలో 28 మంది నైజీరియాలో కిడ్నాపు చేయబడ్డారు. 2013 నాటికి నైజీరియాలో ఒకే ఒక్క మరణం సంభవించింది. నైజీరియాలో రాజకీయ అవినీతి విస్తరించింది. ఇది ట్రాంసఫరెంసీ ఇంటర్నేషనలు 2011 కరప్షను పర్సెప్షను ఇండెక్సులో 182 దేశాల్లో 143 స్థానంలో ఉంది; అయినప్పటికీ ఇది 2014 నాటికి కొంత మెరుగుపడి 136 వ స్థానానికి చేరింది.

1960, 1999 మధ్య కాలంలో నైజీరియా నాయకులు ట్రెజరీ నుండి $ 400 బిలియన్ల వరకు దొంగిలించారు. 2013 చివరలో నైజీరియా అప్పటి కేంద్ర బ్యాంకు గవర్నరు లామిడో సానుసి, అధ్యక్షుడు గుడ్లకు జోనాథనుకు " స్టేటు ఆయిలు కంపెనీ ", ఎన్ఎన్‌పిసి చమురు ఆదాయంలో 20 బిలియన్ల డాలర్ల మేరకు విరాళంగా చెల్లించడంలో విఫలమైందని తెలియజేసింది. జోనాథను అయితే దావా తోసిపుచ్చారు. కేంద్ర బ్యాంకు బడ్జెటు లోపాల ఆరోపణలతో శానుసి పదవి నుండి తొలగించబడ్డాడు. 
ఎన్.ఎన్.పి.సి. ఖాతా ఆడిటు ముగిసిన తరువాత 2015 జనవరిలో [ఎవరు?] ప్రకటించారు. ఎన్.ఎన్.పి.సి. చెల్లని ఆదాయం వాస్తవానికి $ 1.48 బిలియన్ల అమెరికా డాలర్లు ఇది ప్రభుత్వం తిరిగి చెల్లించాల్సిన అవసరం ఉంది.

2015 లో నైజీరియా అధ్యక్షుడు ముహమ్మదు బుహారీ గత పదిసంవత్సరాలలో నైజీరియా నుండి 150 బిలియన్ల డాలర్లను దొంగిలించారని పేర్కొన్నారు.

అంతర్యుద్ధం (1967–1970)
బ్రిటిషు నైజీరియా (1800–1960)
నేరం
ఆరంభకాలం (క్రీపూ 500 – 1500)